

 **REPUBLIKA HRVATSKA**

 **VARAŽDINSKA ŽUPANIJA**

 **OPĆINA VIDOVEC**

 **Općinsko vijeće**

KLASA: 940-01/23-01/14

URBROJ: 2186-10-01/1-23-06

Vidovec, 13. rujna 2023.

Temeljem članka 48. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 31. Statuta Općine Vidovec („Službeni vjesnik Varaždinske županije“ br. 20/21), Općinsko vijeće Općine Vidovec na svojoj 20. sjednici održanoj 13. rujna 2023. godine, donosi

**ODLUKU**

**o prijenosu vlasništva bez naknade na Republiku Hrvatsku**

**Članak 1.**

Ovom Odlukom Općinsko vijeće Općine Vidovec suglasno je da se na novoformirane katastarske čestice označene kao:

- č.k.br. 881/287 površine 486 m2, č.k.br. 881/326 površine 103 m2, č.k.br. 881/327 površine 359 m2, č.k.br. 881/374 površine 78 m2 sve k.o. Vidovec nastale cijepanjem kč.br. 881/77 k.o. Vidovec, površine 7713 m2,

- č.k.br. 890/73 površine 333 m2, č.k.br. 890/46 površine 71 m2 sve k.o. Vidovec nastale cijepanjem kč.br. 890/39 k.o. Vidovec, površine 1696 m2,

- č.k.br. 890/44 površine 39 m2, č.k.br. 890/45 površine 214 m2 sve k.o. Vidovec nastale cijepanjem kč.br. 890/43 k.o. Vidovec površine 2798 m2,

- č.k.br. 881/314 površine 70 m2, č.k.br. 881/323 površine 466 m2 i č.k.br. 881/353 površine 63 m2 sve k.o. Vidovec nastale cijepanjem kč.br. 881/17 k.o. Vidovec, površine 1716 m2,

- č.k.br. 903/139 površine 367 m2, č.k.br. 903/199 površine 63 m2, č.k.br. 903/200 površine 63 m2, sve k.o. Vidovec nastale cijepanjem kč.br. 903/52 k.o. Vidovec, površine 2935 m2.

prenosi pravo vlasništva na Republiku Hrvatsku bez naknade i bez tereta, a isključivo za potrebe izgradnje brze ceste Varaždin-Ivanec-Krapina, dionica: Varaždin – Ivanec-Lepoglava, infrastrukturne namjene, prometnog sustava cestovnog prometa.

O prijenosu prava vlasništva katastarskih čestica navedenih u stavku 1. ovog članka pristupiti će se sklapanju ugovora o prijenosu prava vlasništva između Općine Vidovec i Hrvatskih cesta d.o.o.

**Članak 2.**

Katastarske čestice iz članka 1. ove Odluke upisati će se u zemljišne knjige kao javno dobro u općoj uporabi i kao neotuđivo vlasništvo Republike Hrvatske s pravom upravljanja Hrvatskih cesta d.o.o., Zagreb, Vončinina 3.

**Članak 3.**

Općinsko vijeće Općine Vidovec suglasno je da općinski načelnik izda Hrvatskim cestama d.o.o. pisanu suglasnost (dokaz pravnog interesa) za izdavanje građevinske dozvole za izgradnju brze ceste Varaždin-Ivanec-Krapina, dionica: Varaždin – Ivanec-Lepoglava u odnosu na, u članku 1. ove Odluke navedene, novoformirane katastarske čestice. Navedenu suglasnost, sukladno odredbi članka 109. stavka 3. Zakona o gradnji („Narodne novine“ broj 153/13, 20/17, 39/19, 125/19), općinski načelnik ovjerava kod javnog bilježnika.

 **Članak 4.**

Ova Odluka stupa na snagu danom donošenja, a objaviti će se na službenoj stranici Općine Vidovec.

OPĆINSKO VIJEĆE OPĆINE VIDOVEC

 PREDSJEDNIK

 Krunoslav Bistrović